Túrakód: G515\_02 / Táv.: 17,2 / Frissítve: 2018-04-02

Túranév: Szentes térsége / 15-20 km-es edzőkör #2

Leírás:

17,2 km-es futó „körünk” szinte teljes mértékben szilárd burkolatú talajon *(kerékpárúton, mellékúton)* halad.
Ugyanazon az útvonalon jutunk a fordulópontig, mint vissza.

A Széchenyi Liget elől startolunk a kerékpárúton.
*(A tréningen figyelemmel kell lennünk az útvonal, időnként jelentős kerékpáros forgalmára!)*
A bicikli utat és a zöld kör turistajelzést kell követnünk a

451-es út kereszteződéséig, mely a Tisza töltésén található. Közben át kell kelnünk tizenegy útkereszteződésen, melyből kettő a körforgalmaknál, alapos körültekintést igényel!
Kocogásunkat idáig a rámpa emelkedője színesíti.

Itt célszerű az útpadkáján, a forgalommal szemben haladva maradni.

*(A track is ide lett rögzítve.)* A híd járdáján átérve balra fordulva, a töltésen haladjunk tovább.

Fordulónkat 2,2 km-rel odébb *(úp.: 001ford)*, a kisívű jobbos kanyarban érjük el *(76,3 tkm)*.
*(A mentettoldali szögletben egy szobortalapzatot láthatunk.)*

Visszafelé, már a befutott nyomvonalat követve érünk kiindulási pontunkra.

Feldolgozták: Vukovich Sándor *(Vuki)*, 

*Tapasztalataidat, élményeidet őrömmel fogadjuk!
(Fotó és videó anyagokat is várunk.)*